Diari Oficial de la Generalitat Valenciana


Sumari del DOGV 4258, del 28-05-2002 (2002/5569)

Informació pública de l'alternativa tècnica de programa, document d'homologació, pla parcial i projecte d'urbanització per al desenvolupament de l'actuació integrada sector Pardines.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   4258

Data del DOGV
:   28-05-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/5569


Organisme emissor
:   Ajuntament de Beniarjó

Tipus de document
:   Anunci

Informació pública de l'alternativa tècnica de programa, document d'homologació, pla parcial i projecte d'urbanització per al desenvolupament de l'actuació integrada sector Pardines. [2002/Q5569]
  
José Ramón Borrás Monzó, en representació de la mercantil Obras y Asfaltos Beniarjó, SL, ha presentat l'alternativa tècnica del programa d'actuació integrada l'àmbit del qual comprén la unitat d'execució única sector Pardines. La dita alternativa ve acompanyada de:
  
- Document d'homologació del sòl urbanitzable industrial sector Pardines i I-2.
  
- Pla parcial sector Pardines.
  
- Projecte urbanització sector Pardines.
  
Pel Decret de l'Alcaldia Presidència número 113, de 14 de maig de 2002, s'ha acordat en base al que disposen els articles 45, 46, 52 i 53 de la Llei 6/1994, de 15 de novembre, de la Generalitat Valenciana Reguladora de l'Activitat Urbanística, el següent:
  
Primer
  
Sotmetre a informació pública l'alternativa tècnica de programa per al desenrotllament de l'actuació integrada sector Pardines de Beniarjó, promoguda per la mercantil Obras y Asfaltos Beniarjó, SL, i la documentació que l'acompanya composta per document d'homologació, pla parcial sector Pardines i projecte d'urbanització del ressenyat sector, pel termini de 20 dies hàbils, per mitjà d'edicte publicat en un diari d'informació general i posteriorment o simultàniament en el Diari Oficial de la Generalitat Valenciana, amb inici de termini a partir d'esta última publicació. Durant el citat termini els interessats en este procediment podran formular qualssevol al·legació que els convinga segons dret, així com unes altres alternatives tècniques de programa.
  
Segon
  
Remetre amb caràcter previ a la publicació de l'edicte, un avís amb el seu contingut, al domicili fiscal dels que consten en el Cadastre com a titulars de drets afectats per l'actuació proposada.
  
Tercer
  
Les proposicions juridicoeconòmiques que opten a l'adjudicació del programa és presentaran en plica tancada en la Secretària de l'ajuntament, durant el termini dels cinc dies hàbils següents al venciment del període d'informació pública. Estos terminis quedaran prorrogats per 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment diferent a la inicial. Finalment l'acte d'obertura de pliques se celebrarà en la següent data hàbil a la conclusió del termini per presentar-les.
  
Quart
  
La documentació estarà exposada en la Secretaria de l'ajuntament els dies hàbils i durant les hores d'atenció al públic.
  
Així mateix es fa públic que el present anunci es publica igualment als efectes prevists en l'article 59.4 de la Llei de Règim Jurídic de les Administracions Públiques i del Procediment Administratiu Comú per als interessats la identitat dels quals siga desconeguda o amb domicili ignorat.